**Anexa 2**

**Declarația Unică**

|  |  |
| --- | --- |
| **Program:** | Programul “Regiunea Centru” |
| **Prioritate:** | 2. O regiune digitală |
| **Obiectiv specific:** | OS 1.2 Valorificarea avantajelor digitalizării, în beneficiul cetățenilor, al companiilor, al organizațiilor de cercetare și al autorităților publice |
| **Acțiunea/Intervenția (***dacă e cazul***)**  **Apel de proiecte:** | 2.1.1 Comunități digitale pentru o regiune inteligentă – soluții digitale  < Comunități digitale pentru o regiune inteligentă – soluții digitale > |
| **Cod SMIS:** | <cod SMIS> |

**DECLARAȚIE UNICĂ**

Subsemnatul/subsemnata <*nume>, <prenume>*, posesor al BI/CI, seria <seria CI> nr. <nr CI>, CNP <CNP>, în calitate de <reprezentant> al <entitate> în calitate de <calitate în parteneriat - partener/lider> *al parteneriatului format din <denumire parteneriat>*, cunoscând prevederile legale privind falsul în declarații și falsul intelectual, declar următoarele:

*<solicitant>* depune Cererea de finanțare cu titlul <titlu proiect>, depus în cadrul Apelului de proiecte <titlu apel>, lansat în cadrul programului <program>, prioritatea <prioritate>, obiectiv specific <obiectivSpecific> în calitate de <calitatea în proiect>, proiect pentru care va fi asigurata o contribuție proprie de *<contribuția proprie> lei, reprezentând <x>% din valoarea eligibilă a proiectului. (unde x% = se va calcula din datele introduse în Cererea de finanțare ca contribuție proprie din valoarea eligibilă a proiectului).*

1. **Sunt respectate cerințele specifice de eligibilitate aplicabile proiectului și solicitantului, în condițiile și la termenele prevăzute în Ghidul Solicitantului, după cum urmează:**

**A.1 Solicitantul de finanțare**

Cerința 1.Solicitantul se încadrează în categoria solicitanților eligibili în conformitate cu prevederile ghidului solicitantului, secțiunile 5.1.2; 5.1.3; 5.1.4

Cerința 2. Solicitantul (liderul de parteneriat și / sau partenerii) are capacitatea financiară de a asigura:

• contribuția proprie declarată în secțiunea aferentă din Cererea de Finanțare;

• finanțarea tuturor costurilor, inclusiv costurile neeligibile, dar necesare, aferente proiectului;

• resursele financiare necesare implementării optime a proiectului în condițiile rambursării ulterioare a cheltuielilor eligibile, din fondurile Uniunii

• cheltuielile de funcționare, de întreținere și serviciile asociate necesare aferente proiectului, în vederea asigurării sustenabilității financiare a acestora, pe toată perioada de durabilitate a contractului de finanțare (respectiv 5 ani de la efectuarea plății finale), conform prevederilor ghidului solicitantului, secțiunea 5.1.1.5

Cerința 3. Solicitantul (liderul de parteneriat și / sau partenerii) se obligă să nu realizeze o modificare asupra calității dreptului său asupra soluției digitale, care să confere un avantaj nejustificat unei întreprinderi sau unui organism public decât în condițiile prevăzute în contractul de finanțare.

Cerința 4. Solicitantul (liderul de parteneriat și / sau partenerii) se obligă să nu realizeze o modificare substanțială care afectează natura, obiectivele sau condițiile de implementare și care ar determina subminarea obiectivelor inițiale ale investiției

Cerința 5. Solicitantul (liderul de parteneriat și / sau partenerii) se obligă să implementeze, în vederea asigurării caracterului durabil, soluția obiect al proiectului inclusiv prin achiziția componentelor neeligibile, dar necesare.

Cerința 6. Solicitantul demonstrează că poate să asigure caracterul durabil al investiției în conformitate cu art. 65 din Regulamentul Parlamentului European și al Consiliului nr. 1060/2021, conform prevederilor ghidului solicitantului, secțiunea 5.1.1.

Cerința 7. Acordul de parteneriat stabilește cota parte cu care va participa fiecare partener la asigurarea contribuției proprii a solicitantului.

Cerința 8. Acordul de parteneriat stabilește drepturile, obligațiile și rolul solicitantului și a fiecărui partener.

Cerința 9. Acordul de parteneriat acoperă ca durată și perioada de durabilitate a proiectului.

Cerința 10. Solicitantul (individual/unul din parteneri) deține drepturi asupra imobilului, declarat ca loc de implementare a proiectului, care îi conferă dreptul de a realiza investiția începând cu data depunerii cererii de finanțare, conform prevederilor ghidului solicitantului, secțiunea 5.1.1.

Cerința 11. Imobilul ce face obiectul proiectului îndeplinește cumulativ condițiile menționate în ghidul solicitantului, secțiunea 5.1.1, la datele și în termenele expres precizate în cuprinsul secțiunii.

**A2. Proiectul**

Cerința 1.Proiectul și activitățile sale se încadrează în obiectivele și acțiunile specifice sprijinite în cadrul Obiectivului Specific.

Activitățile proiectului vizează acțiunile și activitățile eligibile, conform secțiunilor 2.2, 3.6 și 5.2.2, din Ghidul solicitantului.

Cerința 2.Activitățile propuse prin cererea de finanțare se încadrează în acțiunile specifice sprijinite în cadrul Priorității 2, Acțiunea 2.1, Intervenția 2.1.1.

Cerința 3. Activitățile proiectului vizează acțiunile și activitățile eligibile, conform secțiunilor 2.2, 3.6, 5.2.1 și 5.2.2, din Ghidul solicitantului.

Cerința 4. Proiectul respectă limitele minime și maxime ale valorii eligibile, conform prevederilor ghidului, secțiunea 5.7.

Cerința 5. Perioada de implementare a activităților proiectului este rezonabilă și nu depășește 31 decembrie 2029

Cerința 6. Proiectul propus prin prezenta cerere de finanțare nu a mai beneficiat de finanțare publică în ultimii 5 ani înainte de data depunerii cererii de finanțare pentru același tip de activități (cu excepția îmbunătățirilor și actualizărilor) realizate asupra aceleiași soluții digitale/element de soluție digitală și nu beneficiază de finanțare din alte surse

Cerința 7. Locul de implementare a proiectului trebuie să fie situat în localități din Regiunea Centru, România, în mediul urban sau rural.

Cerința 8. Activitatea de bază - declarată de beneficiar în cererea de finanțare - aferentă proiectului respectă condițiile cumulative, conform prevederilor ghidului, secțiunea 5.2.3

Cerința 9. Proiectul care prevede acțiuni de tip Smart City este susținut de existența unei strategii de digitalizare la nivelul comunității sau de prevederi specifice din SIDU/SDL.

Cerința 10. Proiectul include cel puțin intervențiile prevăzute la secțiunea 5.2.2. litera **A**, literele **a. și/sau b**.

Cerința 11. Planul de monitorizare al proiectului este întocmit în corelare cu prevederile din ghidul solicitantului

Cerința 12.Proiectul/solicitantul respectă principiile din domeniul egalității de gen, de șanse, nediscriminării, accesibilității, conform prevederilor ghidului, secțiunea 5.7.11.

Cerința 13.Proiectul respectă principiile privind domeniul dezvoltării durabile, protecției mediului, eficienței energetice, prevăzute de legislația națională și comunitară, conform prevederilor ghidului, secțiunea 5.7.12

Cerința 14. Proiectul integrează măsuri de atenuare și de adaptare la schimbările climatice respectând Orientările tehnice ale Comisiei Europene privind imunizarea la schimbările climatice , conform prevederilor ghidului, secțiunea 5.7.13.

Cerința 15. Sunt prevăzute activitățile obligatorii de publicitate și informare aferente proiectului și sunt alocate resursele financiare în cadrul bugetului proiectului.

1. **Organizația/reprezentantul nu se află în niciuna din situațiile de excludere prevăzute de legislația aplicabilă, respectiv Ghidul Solicitantului:**

Cerința 1.Solicitantul, precum și reprezentanții legali ai acestuia, care își exercită atribuțiile de drept, îndeplinesc, condițiile de eligibilitate, respectiv NU se încadrează în situațiile de excludere prezentate în cadrul ghidului, secțiunea 5.1.1., pct. 1

1. **Mă angajez ca organizația** pe care o reprezint**:** *(text static introdus la definire apel ca angajament distinct, poate fi adaptat)*

*Să nu utilizeze sprijinul primit pentru finanțarea de intervenții excluse din domeniul de aplicare al Fondului vizat de intervenție*

*Să asigure contribuția proprie declarată în secțiunea aferentă din Cererea de Finanțare,*

*Să finanțeze toate costurile, inclusiv costurile neeligibile, dar necesare, aferente proiectului,*

*Să asigure resursele financiare necesare implementării optime a proiectului în condițiile rambursării ulterioare a cheltuielilor eligibile din fondurile Uniunii,*

*Să asigure cheltuielile de funcționare și întreținere aferente proiectului, în vederea asigurării sustenabilității financiare a acestora****.***

*Să prezinte, la momentul contractării, la cererea AM, toate documentele necesare pentru a dovedi îndeplinirea condițiilor de eligibilitate.*

*În cazul obținerii finanțării, să respecte toate cerințele privind caracterul durabil al proiectului, așa cum sunt specificate în Ghidul Solicitantului în conformitate cu prevederile art. 65 din Regulamentul (UE) 1060/2021.*

*Să respecte, pe durata pregătirii și implementării proiectului, prevederile legislației europene și naționale în domeniul dezvoltării durabile, protecției mediului, eficienței energetice, inclusiv DNSH, egalității de șanse, nediscriminării, accesibilității și egalității de gen, GDPR, Carta drepturilor fundamentale a Uniunii Europene, Convenția ONU privind Drepturile Persoanelor cu Handicap, precum și dreptul aplicabil al Uniunii din domeniul spălării banilor, al finanțării terorismului, al evitării obligațiilor fiscale, al fraudei fiscale sau al evaziunii fiscale.*

*Să respecte Planul de monitorizare al proiectului, întocmit în corelare cu prevederile din ghidul solicitantului, conform prevederilor ghidului.*

*Să respecte, pe perioada de valabilitate a contractului, următoarele condiții:*

* + *să nu se afle în stare de faliment*
  + *să nu fie în dificultate, în conformitate cu prevederile Regulamentului (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat.*
  + *să nu fi fost găsit vinovat printr-o hotărâre judecătorească definitivă pentru comiterea unei fraude/infracțiuni referitoare la obținerea și utilizarea fondurilor europene și/sau a fondurilor publice naționale aferente acestora, în conformitate cu prevederile Codului Penal aprobat prin Legea nr. 286/2009, cu modificările și completările ulterioare.*
  + *să dețină dreptul legal de a desfășura activitățile prevăzute în cadrul proiectului*

*TVA declarată în cadrul operațiunii a fi eligibilă pentru finanțare din fonduri europene nu a fost și nu va fi solicitată la rambursare conform legislației naționale în domeniul fiscal, pentru a respecta prevederile Regulamentului (UE, Euratom) 2018/1046 al Parlamentului European și al Consiliului din 18.07.2018 privind normele financiare aplicabile bugetului general al Uniunii, de modificare a regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 cu modificările și completările ulterioare, în ceea ce privește evitarea dublei finanțări.*

*Înțeleg că, în cazul nerespectării condițiilor de eligibilitate conform ghidului solicitantului, oricând pe perioada procesului de evaluare, selecție și contractare, cererea de finanțare va fi respinsă. În acest sens, înțeleg că orice situație, eveniment ori modificare care afectează sau ar putea afecta respectarea condițiilor de eligibilitate menționate în Ghidul solicitantului vor fi aduse la cunoștința AM PR Centru în termen de 5 zile lucrătoare de la luarea la cunoștință a situației respective.*

*Proiectul nu include investiții demarate sau cheltuieli angajate înainte de demararea proiectului.*

*Să iau toate măsurile pentru respectarea regulilor privind evitarea conflictului de interese, în conformitate cu reglementările europene și naționale în vigoare.*

*În situația asigurării interoperabilității cu bazele de date administrate de alte instituții publice în conformitate cu prevederile OUG 23/2023 sau în situația asigurării accesului la respectivele sisteme, date sau registre, inclusiv prin interogarea sistemelor, bazelor de date și după caz, a registrelor, prin intermediul unor servicii online pentru furnizarea de date actualizate sau de validare a datelor din respectivele registre/baze de date sau prin alte mecanisme, îmi exprim consimțământul în privința obținerii de către AM a informațiilor respective și a interogării respectivelor baze de date, în vederea confirmării realității informațiilor din declarația unică, cu respectarea prevederilor legale privind protecția datelor cu caracter personal.*

1. **Îmi exprim acordul cu privire la utilizarea și prelucrarea datelor cu caracter personal de către AM responsabil sau orice altă structura cu responsabilități în gestiunea și controlul fondurilor europene, în cadrul procesului de evaluare și contractare și în cadrul verificărilor de management/audit/control, în scopul îndeplinirii activităților specifice, cu respectarea prevederilor legale**.
2. **Declar că am luat la cunoștință că în etapa de contractare am obligația să fac dovada tuturor celor declarate prin prezenta Declarație, sub sancțiunea respingerii cererii de finanțare**
3. **Declar că sunt pe deplin autorizat să semnez această declarație în numele** <denumire entitate juridica>**.**

**<nume>, <prenume>,**

**<funcție>,**

**Semnătură**

**Dată (zz/ll/aaaa)**